Фармат правядзення такіх дзён прадугледжвае работу двух асноўных блокаў: лекцыйнага і забаўляльнага. У лекцыйным блоку студэнты, а таксама ўсе жадаючыя змаглі даведацца, як атамная энергетыка дапамагае ў барацьбе з глабальнымі змяненнямі клімату, пра бяспеку сучасных АЭС, пра тое, у якіх сферах атамныя тэхналогіі знаходзяць прымяненне і як дапамагаюць зрабіць жыццё чалавека больш якасным, здаровым і бяспечным. Пра гэта студэнтам расказалі навуковы супрацоўнік Нацыянальнай акадэміі навук Беларусі Аляксандр Зайцаў і лектар з Нацыянальнага даследчага ядзернага ўніверсітэта “МІФІ” Аляксей Пузакоў.